Informácia o zmene textu Vojenskej stratégie Slovenskej republiky na základe rokovania Výboru NR SR pre obranu a bezpečnosť a o potrebe nadväzujúcich úprav Obrannej stratégie Slovenskej republiky  

Uznesením vlády Slovenskej republiky č. 698 z 18. júla 2001, ktorým bola schválená Vojenská stratégia Slovenskej republiky, som bol poverený odôvodniť Vojenskú stratégiu Slovenskej republiky v Národnej rade Slovenskej republiky.

Pre prerokúvaní Vojenskej stratégie Slovenskej republiky na spoločnom zasadnutí Výboru Národnej rade Slovenskej republiky pre obranu a bezpečnosť, Výboru Národnej rade Slovenskej republiky pre európsku integráciu a Zahraničného výboru Národnej rady Slovenskej republiky 3. septembra 2001 boli členmi týchto výborov vznesené pripomienky, ktoré vyžadovali úpravu textu Vojenskej stratégie Slovenskej republiky. 

Na základe mojej informácie vo vláde Slovenskej republiky 3. septembra 2001 som bol vládou Slovenskej republiky poverený vykonať nevyhnutné zmeny vo Vojenskej stratégii Slovenskej republiky v súvislosti s opatreniami, ktoré prijala Rada obrany štátu v dôsledku teroristického útoku v USA a predložiť takto upravený materiál Národnej rade Slovenskej republiky a vláde Slovenskej republiky podať o tomto návrhu informáciu.  

Výbor Národnej rady Slovenskej republiky pre obranu a bezpečnosť svojim uznesením  č. 427 zo dňa 9. októbra 2001 k Vojenskej stratégii Slovenskej republiky vyslovil súhlas s návrhom Vojenskej stratégie Slovenskej republiky a odporučil Národnej rade Slovenskej republiky tento dokument schváliť po vykonaní zmeny v Obrannej stratégii Slovenskej republiky v oblasti vojenských a nevojenských rizík a ohrození. Z uvedeného vyplýva požiadavka zosúladenia textu Obrannej stratégie Slovenskej republiky a Vojenskej stratégie Slovenskej republiky čo je predmetom materiálu.  

Navrhované zmeny Obrannej stratégie Slovenskej republiky a Vojenskej stratégie Slovenskej republiky sú uvedené v prílohách. 

Návrh zmeny 
Obrannej stratégie Slovenskej republiky  

Obranná stratégia Slovenskej republiky schválená Národnou radou Slovenskej republiky 25. mája 2001 sa mení a dopĺňa takto: 

Čl. I.

1.	V kapitole II. Výzvy, riziká a ohrozenia obrany Slovenskej republiky, v podkapitole Riziká a ohrozenia obrany Slovenskej republiky, v časti a) Vojenské riziká a ohrozenia Slovenskej republiky, v čl. 16 sa vypúšťa text: 
•	nelegálne šírenie biologických, chemických a jadrových zbraní vrátane komponentov na ich výrobu tranzitom cez územie Slovenskej republiky alebo ich použitie v teroristickom akte,
•	aktivity a procesy, ktoré priamo alebo nepriamo negatívne ovplyvňujú pripravenosť a funkčnosť systému obrany slovenskej republiky, úroveň pripravenosti a operačných schopností ozbrojených síl (psychologické pôsobenie, informačno-spravodajské aktivity, dlhodobé finančné poddimenzovanie potrieb obrany, ale aj neefektívne využívanie vyčlenených zdrojov na obranu).  

2.	V kapitole II. Výzvy, riziká a ohrozenia obrany Slovenskej republiky, v podkapitole Riziká a ohrozenia obrany Slovenskej republiky, v časti b) Nevojenské riziká a ohrozenia Slovenskej republiky, v čl. 17 sa pripája text: 
•	nelegálne šírenie biologických, chemických a jadrových zbraní vrátane komponentov na ich výrobu tranzitom cez územie Slovenskej republiky alebo ich použitie v teroristickom akte,
•	aktivity a procesy, ktoré priamo alebo nepriamo negatívne ovplyvňujú pripravenosť a funkčnosť systému obrany slovenskej republiky, úroveň pripravenosti a operačných schopností ozbrojených síl (psychologické pôsobenie, informačno-spravodajské aktivity, dlhodobé finančné poddimenzovanie potrieb obrany, ale aj neefektívne využívanie vyčlenených zdrojov na obranu).  

Čl. II.

Zmena a doplnenie Obrannej stratégie Slovenskej republiky nadobudne účinnosť dňom schválenia Národnou radou Slovenskej republiky.